‘જો, હું સમજાવું. દીવાલ સાથે આપણે દિલની વાત કરી શકીએ છીએ ? એને આપણી પીડા, દુઃખ, દર્દ કશું બતાવી શકીએ છીએ ? નહીં ને ? એવી જ રીતે આ ટી.વી. સાથે પણ આપણાં સુખ-દુઃખ વહેંચી નથી શકતા. એ આપણી કોઈ લાગણી સમજી નથી શકતું. હા, એવો ભાસ જરૂર થાય છે કે, એ આપણું એકલવાયાપણું દૂર કરે છે પણ હકીકતમાં એના હોવા છતાં ભીતરથી માણસ એકલો ને એકલો જ રહે છે. બરાબરને બેટા ?’ કરતારસિંગે હસીને લીમડા તરફ જોયું અને દલેરને કહ્યું, ‘માણસનો સાચો સાથી તો છે – આ કુદરત.’